**LĪGUMS Nr. 6.3/31**

Rēzeknes novada Maltā 2017. gada 18. oktobrī

**Rēzeknes novada pašvaldības Maltas pagasta pārvalde,** reģistrācijas Nr.90000048449, vadītāja Vitālija Skudras personā, kurš rīkojas saskaņā ar Nolikumu, turpmāk – **Pasūtītājs**, no vienas puses, un **SIA „GoPlay”**, reģistrācijas Nr. 40103886697, valdes locekļa Jāņa Mežuļa personā personā, kurš rīkojas saskaņā ar statūtiem, turpmāk – **Izpildītājs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Āra trenažieru laukuma ar atpūtas zonu izveide Maltas pagastā” (identifikācijas Nr. RNP MPP 2017/11), turpmāk – **Iepirkums**, rezultātiem un Izpildītāja iesniegto piedāvājumu, noslēdz šo līgumu, turpmāk – **Līgums**, par sekojošo:

1. APZĪMĒJUMI

* 1. **Līgums** – Pušu parakstītais līgums, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus.
	2. **Būvdarbu vadītājs** – Pasūtītāja apstiprināts Izpildītāja pārstāvis, kurš kā sertificēts atbildīgais darbu vadītājs nodrošina darbu izpildi atbilstoši spēkā esošajiem normatīvajiem aktiem un Līgumam un pārstāv Izpildītāju attiecībās ar Pasūtītāju.
	3. **Darbs** – visas darbības, kuras Izpildītājam ir jāveic saskaņā ar Līgumu, Vispārīgajiem būvnoteikumiem, Autoceļu un ielu būvnoteikumiem un citiem normatīvajiem aktiem.
	4. **Līguma cena** – kopējā cena par Darba izpildi, kas ir noteikta Līguma 3.punktā.
	5. **Objekts**– āra trenažieru laukuma ar atpūtas zonu izveide Maltas pagastā, saskaņā ar tehnisko dokumentāciju un būvdarbu apjomu sarakstu.
	6. **Labiekārtojuma elementi** – āra trenažieri, soli, atkritumu tvertnes, kas jāuzstāda publiskajā ārtelpā (atbilstoši 1.pielikumam Ministru kabuneta 2014.gada 19.augusta noteikumiem Nr.500 „Vispārīgie būvnoteikumi”).

 1.7. **Piedāvājums** – Līgumam pievienotais Izpildītāja iesniegtais piedāvājums Iepirkumā.

 1.8.**Finanšu piedāvājums**– Līgumam pievienotais Izpildītāja izmaksu aprēķins (Piedāvājuma sastāvdaļa).

2. LĪGUMA PRIEKŠMETS

 2.1. Izpildītājs apņemas piegādāt un uzstādīt labiekārtojuma elementus – 16 (sešpadsmit) āra trenažierus, 2 (divus) solus, 2 (divas) atkritumu tvertnes pēc adreses: Fr.Trasūna iela 40, Malta, Maltas pagasts, Rēzeknes novads, turpmāk – **Objekts**, saskaņā ar Tehnisko specifikāciju (Līguma pielikums Nr.1) un Piegādātāja piedāvājumu iepirkumā (Līguma pielikums Nr.2), turpmāk – **Darbs**, bet Pasūtītājs apņemas pieņemt un apmaksāt Darbu, saskaņā ar Līgumā noteikumiem.

 2.2. Izpildītājs iepriekšminēto Darbu veic ar savu darbaspēku, darba rīkiem, ierīcēm, un materiāliem, kuru vērtība ir ierēķināta Līguma cenā.

3. LĪGUMA CENA

 3.1. Līguma cena par Līgumā noteiktā Darba izpildi, ko Pasūtītājs samaksā Izpildītājam, ir **EUR** **11 077.00 (vienpadsmit tūkstoši septiņdesmit septiņi eiro, 00 centi)**. Pievienotās vērtības nodoklis (PVN) EUR 2 326.17 (divi tūkstoši trīs simti divdesmit seši eiro, 17 centi) tiek maksāts Pievienotās vērtības nodokļa likuma 142.pantā noteiktajā kārtībā. Pasūtītājs samaksā Izpildītājam Līguma cenu saskaņā ar Līguma noteikumiem ar nosacījumu, ka Izpildītājs izpilda saistības.

* 1. Izpildītājs apliecina, ka Finanšu piedāvājumā iekļauti visi darbi, materiāli un palīgmateriāli, kuri paredzēti Tehniskajā specifikācijā, arī tie, kas nav norādīti, bet kuri nepieciešami pilnīgai Līgumā paredzētā Darba veikšanai.
	2. Finanšu piedāvājumā noteiktās izmaksu cenas paliek nemainīgas, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas attiecas uz izpildāmo Darbu.

4. DARBA IZPILDES NOTEIKUMI

* 1. Darbs ir jāveic saskaņā ar apstiprinātajiem būvnormatīviem, Līgumu un Pasūtītāja norādījumiem, ciktāl šādi norādījumi nav pretrunā ar Līguma noteikumiem un spēkā esošo normatīvo aktu prasībām.
	2. Izpildītājs Darbu apņemas uzsākt nekavējoties pēc Līguma parakstīšanas.
	3. Ievērojot Līguma noteikumus, Izpildītājs pilnīgu Darba izpildi un Darba nodošanu apņemas pabeigt **8** (**astoņu**) **nedēļu laikā** no Līgumanoslēgšanas dienas.
	4. Ja Darba veikšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Darba veicējs iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Darba izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata jebkādu Darba pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma.
	5. Pirms Darba uzsākšanas Objektā Izpildītājs nozīmē Būvdarbu vadītāju. Būvdarbu vadītāju Izpildītājs ir tiesīgs nomainīt vienīgi ar Pasūtītāja iepriekšēju rakstisku piekrišanu, nozīmējot jaunu speciālistu ar līdzvērtīgu pieredzi un kvalifikāciju.
	6. Izpildītājs veic visas darbības, kādas saskaņā ar Vispārīgajiem būvnoteikumiem un citiem normatīvajiem aktiem ir nepieciešamas, lai pilnībā pabeigtu Darbu. Izpildītājs ir atbildīgs, lai Darba izpildē tiktu ievēroti Latvijas Republikā spēkā esošie normatīvie akti, kas reglamentē Līgumā noteiktā Darba veikšanu, kā arī darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.

5. PASŪTĪTĀJA PIENĀKUMI UN TIESĪBAS

* 1. Pasūtītājs apņemas:
		1. nozīmēt savu pārstāvi Darba izpildes, labiekārtojuma elementu un Darba kvalitātes atbilstības Līgumam uzraudzīšanai. Pārstāvim ir tiesības jebkurā brīdī apturēt Darba veikšanu, iepriekš rakstiski paziņojot par to Izpildītājam un argumentējot pieņemto lēmumu;
		2. nodrošināt Izpildītāju ar nepieciešamo dokumentāciju un saņemt ar Darba veikšanu saistītās atļaujas;
		3. pieņemt izpildīto Darbu, saskaņā ar Līguma noteikumiem;
		4. samaksāt par izpildīto Darbu, saskaņā ar Līguma noteikumiem.

 5.2. Pasūtītājam ir tiesības:

* + 1. vienpusēji apturēt Darba veikšanu gadījumā, ja Izpildītājs pārkāpj normatīvo aktu prasības;
		2. citas spēkā esošajos normatīvajos aktos noteiktas tiesības.

6. IZPILDĪTĀJA PIENĀKUMI UN TIESĪBAS

* 1. Izpildītājs apņemas:

 6.1.1.pirms Darba uzsākšanas iesniegt būvspeciālista profesionālās civiltiesiskās atbildības apdrošināšanas polisi un būvdarbu veicēja civiltiesiskās atbildības apdrošināšanas polisi atbilstoši Ministru Kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;

* + 1. Darbu veikt pienācīgā kvalitātē, saskaņā ar normatīvo aktu prasībām;

6.1.3.Darba veikšanas procesā ievērot drošības tehnikas, ugunsdrošības un satiksmes drošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Darbu Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;

 6.1.4.nodrošināt visas Darba izpildes procesā nepieciešamās dokumentācijas sagatavošanu un iesniegšanu Pasūtītājam, saskaņā ar Līgumu un Latvijas būvnormatīviem;

* + 1. nodrošināt tīrību Objekta teritorijā un visā Izpildītāja darbības zonā;
		2. rakstveidā nekavējoties informēt Pasūtītāju par visiem apstākļiem, kas atklājušies Darba izpildes procesā un var neparedzēti ietekmēt Darba izpildi;
		3. rakstveidā saskaņot ar Pasūtītāju jebkuru Darba izpildes procesā radušos nepieciešamo atkāpi no Pušu sākotnējās vienošanās;
		4. nekavējoties brīdināt Pasūtītāju, ja Darba izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		5. nodrošināt atbildīgā Būvdarbu vadītāja atrašanos Objektā visā darba dienas garumā un izpildāmā Darba kontroli no minētās personas puses;
		6. uzņemties risku (nelaimes gadījumi, bojājumu rašanās, zaudējumu nodarīšana trešajām personām u.c.) par Objektu līdz tā pieņemšanas – nodošanas akta parakstīšanai;
		7. Darba izpildē izmantot labiekārtojuma elementus, izstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar Pasūtītāju. Izpildītājs apņemas ievērot labiekārtojuma elementu un izstrādājumu ražotāja noteiktos standartus un instrukcijas;
		8. ievērot un izpildīt Pasūtītāja pārstāvja likumīgās prasības;
		9. veikt citas darbības saskaņā ar Līgumu, tehnisko dokumentāciju, Latvijas būvnormatīviem un citiem normatīvajiem aktiem;
		10. apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību Pasūtītāja izvirzītajām prasībām, kā arī apakšuzņēmējus, kuru veicamo darbu vērtība ir 10% (desmit procenti) no kopējās Līguma cenas vai lielāka, nomainīt tikai ar Pasūtītāja rakstveida piekrišanu.

7. LABIEKĀRTOJUMA ELEMENTU DROŠUMS, ATBILSTĪBA, KOMPLEKTĀCIJA

 7.1. Labiekārtojuma elementu drošums nozīmē tādas prasības labiekārtojuma elementiem, kas paredzamajos to lietošanas apstākļos nerada risku vai rada tādu minimālu risku, kurš atbilstoši Preču un pakalpojumu drošuma likumam un citiem normatīvajiem aktiem, uzskatāms par pieļaujamu un savienojamu ar drošuma, dzīvības, veselības, īpašuma vai vides aizsardzības prasībām.

* 1. Labiekārtojuma elementiem jāatbilst vispārpieņemtajām kvalitātes prasībām un komplektācijai.

8. GARANTIJA

* 1. Izpildītājs garantē, ka Darbs ir izpildīts atbilstoši Līguma noteikumiem. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Izpildītājs garantē, ka izpildītais Darbs ir kvalitatīvs, funkcionāli izmantojams, atbilst Piedāvājumā noteiktajiem parametriem, kā arī garantē, ka Darbā, materiālos vai labiekārtojuma elementos nav defektu.
	2. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, kuras Darbā tiek konstatētas garantijas laikā pie pareizas Objekta ekspluatācijas.
	3. Izpildītājs garantē, ka labiekārtojuma elementi garantijas laikā saglabās tehniskajā specifikācijā un tehniskajā dokumentācijā norādītās lietošanas īpašības un drošumu, un apņemas garantijas laikā uz sava rēķina novērst konstatētos trūkumus, veicot labiekārtojuma elementu remontu vai aizstājot nekvalitatīvus elementus ar līdzvērtīgiem, saskaņā ar garantijas noteikumiem (Līguma pielikums Nr.3).
	4. Augstāk minētās Darba **garantijas termiņš**, saskaņā ar Piedāvājumu,ir **2 (divi) gadi** no Objekta pieņemšanas – nodošanas akta parakstīšanas dienas.
	5. Ja Pasūtītājs garantijas laikā konstatē bojājumus, par to tiek paziņots Izpildītājam, norādot arī vietu un laiku, kad Izpildītājam jāierodas defektu akta sastādīšanai. Pasūtītāja noteiktais termiņš nedrīkst būt mazāks par 3 (trim) dienām, bet Puses var vienoties par citu termiņu defektu akta sastādīšanai. Defektu akta sastādīšanai Puses ir tiesīgas pieaicināt neatkarīgus ekspertus, kuru atzinums ir saistošs abām Pusēm. Izdevumus par eksperta sniegtajiem pakalpojumiem apmaksā vainīgā Puse.
	6. Ja Izpildītājs neierodas defektu akta sastādīšanai, Pasūtītājs ir tiesīgs paziņojumā norādītajā termiņā sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam, nosūtot sastādītā defekta akta kopiju.
	7. Ja bojājumu un/vai trūkumu novēršana no Pasūtītāja neatkarīgu apstākļu dēļ nav veikta noteiktajā termiņā, Pasūtītājam ir tiesība pieprasīt radīto zaudējumu atlīdzību, izņemot gadījumu, kad Izpildītājs ir rakstveidā vienojies ar Pasūtītāju par trūkumu/bojājumu novēršanas termiņa pagarinājumu.

9. DARBA NODOŠANAS UN PIEŅEMŠANAS KĀRTĪBA

* 1. Izpildītā Darba nodošana notiek katru mēnesi. Pirms Darba nodošanas Izpildītājs sastāda aktu par iepriekšējā mēnesī faktiski izpildīto Darbu. Pasūtītājs 3 (triju) darba dienu laikā no akta saņemšanas brīža paraksta to vai arī nosūta Izpildītājam motivētu atteikumu.
	2. Izpildītais Darbs netiks pieņemts, ja tiek konstatēta neatbilstība starp faktiski izpildīto un aktā norādīto apjomu, kā arī izpildītā Darba neatbilstība Līgumam, vai normatīvo aktu prasībām.
	3. Ja tiek konstatēti trūkumi vai nepabeigtais Darbs, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigtā Darba izpildi, pēc kā tiek veikta atkārtota Darba pieņemšana.
	4. Pēc Darba pabeigšanas Pasūtītājs veic Objekta pieņemšanu, parakstot attiecīgu Objekta pieņemšanas – nodošanas aktu, pēc kā informē būvvaldi par būvdarbu pabeigšanu, iesniedzot nepieciešamos dokumentus. Būvvalde pēc atbilstošu dokumentu saņemšanas no Pasūtītāja veic Objekta apsekošanu un pārliecinās, vai būvdarbi veikti atbilstoši reglamentējošajiem normatīvajiem aktiem, kā arī izdara par to atzīmi attiecīgajos dokumentos.
	5. Ja būvvalde, veicot Objekta apsekošanu, konstatē, ka veiktie būvdarbi neatbilst reglamentējošajiem normatīvajiem aktiem, tā Pasūtītājam lēmumā norāda konstatētās atkāpes, nosaka termiņus, kā arī citus nosacījumus konstatēto nepilnību novēršanai.
	6. Izpildītājam ir pienākums uz sava rēķina būvvaldes noteiktajā termiņā veikt būvvaldes konstatēto nepilnību novēršanu, saskaņā ar būvvaldes lēmumu. Pēc būvvaldes konstatēto nepilnību novēršanas tiek veikta atkārtota pieņemšana, atkārtoti sastādot un parakstot Objekta pieņemšanas – nodošanas aktu.
	7. Objekta pieņemšanas – nodošanas akta parakstīšana neatbrīvo Izpildītāju no atbildības par Darba defektiem, kuri atklājas pēc Objekta pieņemšanas.
1. NORĒĶINU KĀRTĪBA
	1. Pasūtītājs veic samaksu par kārtējā mēnesī izpildīto Darbu 10 (desmit) dienu laikā pēc attiecīgajā mēnesī izpildītā Darba pieņemšanas – nodošanas akta abpusējās parakstīšanas un Izpildītāja rēķina saņemšanas, pārskaitot rēķinā norādīto summu Izpildītāja bankas kontā.
	2. Galīgais norēķins (gala maksājums) tiek veikts pēc visa Darba pabeigšanas un Objekta pieņemšanas, 10 (desmit) dienu laikā no Izpildītāja rēķina saņemšanas pārskaitot rēķinā norādīto summu Izpildītāja bankas kontā.
2. LĪGUMA GROZĪJUMI
	1. Puses, savstarpēji vienojoties, ir tiesīgas veikt nebūtiskus grozījumus Līgumā. Ikviens Līguma grozījums tiek noformēts rakstiski un to paraksta abu Pušu pārstāvji. Jebkuri Līguma grozījumi vai papildinājumi kļūst par Līguma neatņemamu sastāvdaļu.
	2. Ja Līguma izpildes laikā ir radušies apstākļi, kas neizbēgami aizkavē Darba izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas Pasūtītājam ir jānovērtē situācija un, ja nepieciešams, jāpagarina Izpildītāja saistību izpildes termiņš. Šajā gadījumā pagarinājums ir jāakceptē abām Pusēm ar Līguma grozījumiem.
	3. Visi Līguma grozījumi veicami, ievērojot Publisko iepirkumu likuma 61.panta prasības.
3. LĪGUMSODS
	1. Ja Izpildītāja vainas dēļ Darbs nav nodots Līguma 4.3.punktā noteiktajā termiņā vai citā termiņā, par kuru Puses vienojās papildus, Izpildītājs maksā Pasūtītājam par katru nokavēto dienu līgumsodu 0,1%apmērā no Līguma cenas, bet ne vairāk kā 10% (desmit procenti) no tās. Līgumsods neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ.
	2. Ja Izpildītājs nepilda Līgumu vai atsakās no tā izpildes, vai ja Līgums tiek izbeigts Izpildītāja vainas dēļ, Izpildītājs maksā Pasūtītājam līgumsodu par Līguma neizpildi vai nepienācīgu izpildi 10%(desmit procentu)apmērā no Līguma cenas.
	3. Ja Pasūtītājs neveic maksājumus Līguma 10.1.-10.2.punktos noteiktajos termiņos, tas maksā Izpildītājam par katru nokavēto dienu līgumsodu 0,1% apmērā no nokavētā maksājuma summas, bet ne vairāk kā 10% (desmit procenti) no Līguma cenas. Līgumsods neatbrīvo Pasūtītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ.
4. LĪGUMA IZBEIGŠANA
	1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
	2. Pasūtītājs ir tiesīgs, nosūtot Izpildītājam rakstveida paziņojumu par saistību nepildīšanu, izbeigt Līgumu, ja:

 13.2.1.Izpildītājs Līgumā noteiktajā termiņā nav uzsācis Darba izpildi vai nav izpildījis kādas savas saistības, saskaņā ar Līgumu, vai neievēro normatīvo aktu prasības, vai nespēj veikt Darbu Līgumā noteiktajā termiņā – ar nosacījumu, ka Izpildītājs 3 (triju) darbdienu laikā no attiecīgā paziņojuma saņemšanas nav novērsis pārkāpumu;

13.2.2.Izpildītājs ir atzīts par maksātnespējīgu.

* 1. Līguma izbeigšana neierobežo Pušu tiesības uz zaudējumu atlīdzību vai līgumsodu.
	2. Ja Pasūtītājs izmanto tiesības vienpusēji izbeigt Līgumu, Puses sastāda atsevišķu aktu par faktiski izpildīto Darbu un tā vērtību. Pasūtītājs pieņem Darbu tādā apjomā, kādā tas ir veikts atbilstoši Līgumam un ir turpmāk izmantojams.
	3. Līguma izbeigšanas gadījumā Izpildītājs nekavējoties vai arī noteiktajā datumā pārtrauc Darbu, veic visus pasākumus, lai Objekts un Darbs tiktu atstāts nebojātā, drošā stāvoklī un atbilstoši normatīvo aktu prasībām, sakopj Objektu un nodod Pasūtītājam uz Darbu attiecināmo dokumentāciju, nodrošina, lai Izpildītāja personāls atstātu Objektu, kā arī veic citas darbības, par kurām Puses ir vienojušās.
1. NEPĀRVARAMA VARA
	1. Pušu pienākums atlīdzināt zaudējumu neiestājas, kā arī tiesība pieprasīt Līguma izbeigšanu nav izmantojama Pušu saistību neizpildes gadījumā, ja zaudējumi ir radušies un līgumsaistības netiek pildītas, sakarā ar nepārvaramas varas apstākļu iestāšanos.
	2. Līguma 14.1.punkta noteikumi nav piemērojami gadījumos, kad nepārvaramas varas apstākļi ir iestājušies jau pēc tam, kad attiecīgā Puse ir pieļāvusi līgumsaistību neizpildi vai to nepienācīgu izpildi.
	3. Nepārvaramas varas apstākļi ir nekontrolējamie notikumi – Latvijas Republikā izsludinātā ārkārtas situācija, karš, revolūcija, ugunsgrēks, plūdi, epidēmija, karantīna u.c. – ko Puses nevar iespaidot un kas nav saistīti ar Līguma Puses kvalifikāciju, vainu vai nolaidību.
	4. Ja iestājas nepārvaramas varas apstākļi, attiecīgā Puse nekavējoties rakstiski paziņo par to otrai Pusei, norādot šo apstākļu cēloņus un paredzamo ilgumu. Pusēm jāturpina pildīt savas līgumsaistības tādā apmērā, kādā to nav ierobežojuši nepārvaramas varas apstākļi.
	5. Jebkurai no Pusēm ir tiesības pieprasīt Līguma izbeigšanu, ja nepārvaramas varas apstākļu ietekmes izbeigšanās nav prognozējama, vai ja tie nepārtraukti turpinās ilgāk par 2 (diviem) mēnešiem.

15. STRĪDU ATRISINĀŠANAS KĀRTĪBA

* 1. Visas domstarpības un strīdi, kas izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
	2. Ja Puses nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikas normatīvajos aktos noteiktajā kārtībā.
1. LĪGUMA NOSLĒGŠANA UN SPĒKĀ ESAMĪBA

 16.1. Līgums stājas spēkā ar brīdi, kad to ir parakstījuši Pušu pārstāvji.

* 1. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izbeigšanu.

17. NOBEIGUMA NOTEIKUMI

17.1. Pušu kontaktpersonas:

 17.1.1.no Pasūtītāja puses – Irina Orlovska

 17.2.2.no Izpildītāja puses – Jānis Mežulis

17.2. Līgums sastādīts latviešu valodā uz 6 (sešām) lapām 2 (divos) identiskos eksemplāros, no kuriem viens eksemplārs glabājas pie Pasūtītāja un viens – pie Izpildītāja.

 17.3. Līgumam ir 3 (trīs) pielikumi – Līguma neatņemamas sastāvdaļas:

 17.3.1.pielikums Nr.1 „Tehniskā specifikācija”;

 17.3.2.pielikums Nr.2 „Piedāvājums iepirkumā”;

 17.3.3.pielikums Nr.3 „Garantijas noteikumi”.

PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldības****Maltas pagasta pārvalde** |  **SIA „GoPlay**  |
| reģ.Nr.90000048449  | reģ.Nr. 40103886697 |
| Skolas ielā 24, Malta, Maltas pagasts,Rēzeknes novads, LV-4630 | Rīga, Kalnciema iela 40D, LV 1046  |
| Tālr./fakss: 64634368, 64621401 | Tālr./fakss:  |
| e-pasts: info@malta.lv | e-pasts:  |
|  |  |
| kods:  | kods:  |
| konts Nr.  | konts Nr.  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| V.Skudra | J.Mežulis |